Na podlagi prve alineje prvega odstavka 18. člena Sklepa o ustanovitvi javnega zavoda Pokrajinski arhiv Maribor( Uradni list RS, št. [67/03](https://www.uradni-list.si/glasilo-uradni-list-rs/vsebina/2003-01-3236), [30/06](https://www.uradni-list.si/glasilo-uradni-list-rs/vsebina/2006-01-1229) – ZVDAGA, [4/09](https://www.uradni-list.si/glasilo-uradni-list-rs/vsebina/2009-01-0134), [37/16](https://www.uradni-list.si/glasilo-uradni-list-rs/vsebina/2016-01-1600), [23/17](https://www.uradni-list.si/glasilo-uradni-list-rs/vsebina/2017-01-1216) in 95/24; v nadaljevanju: Sklep o ustanovitvi) Ministrstvo za kulturo Republike Slovenije objavlja

**JAVNI POZIV MINISTRSTVA ZA KULTURO ZA SODELOVANJE V SVETU**

**javnega zavoda Pokrajinski arhiv Maribor**

**Rok za oddajo prijav je 10. 12. 2024.**

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

1. Na podlagi prve alineje prvega odstavka 18. člena Sklepa o ustanovitvi predlaga ministrica za kulturo Republike Slovenije v imenovanje Vladi Republike Slovenije štiri (4) predstavnike ustanovitelja v svet javnega zavoda Pokrajinski arhiv Maribor(v nadaljevanju: javni zavod) izmed strokovnjakov s področja dela javnega zavoda, financ in pravnih zadev.

2. Za člana sveta javnega zavoda kot predstavnika ustanovitelja je lahko v imenovanje Vladi Republike Slovenije predlagan kandidat, ki izpolnjuje naslednje pogoje:

* ima najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;
* je strokovnjak s področja dela javnega zavoda, financ ali pravnih zadev;
* ni funkcionar v izvršilni veji oblasti oziroma funkcionar, katerega opravljanje funkcije ni združljivo s članstvom v svetu javnega zavoda;
* je član v največ dveh oziroma kot javni uslužbenec, ki je zaposlen v državnem organu, član v največ enem organu nadzora ali upravljanja pravnih oseb javnega sektorja, v katerih vlogo ustanovitelja v imenu Republike Slovenije izvršuje Vlada Republike Slovenije;
* ni v poslovnem razmerju z javnim zavodom (dobavitelj blaga ali storitev za javni zavod za katerega kandidira, vključujoč svetovalne in revizorske storitve);
* v primeru izbora poda soglasje k imenovanju;
* dovoljuje obdelavo in uporabo osebnih podatkov, vendar izključno z namenom in v zvezi s postopkom imenovanja za predstavnika ustanovitelja v organu javnega zavoda, za katerega kandidira.

3. Član sveta javnega zavoda bo imenovan za obdobje štirih (4) let.

4. Kandidati morajo posredovati prijavo z naslednjimi prilogami v predpisani obliki:

* življenjepis v predpisani obliki EUROPASS (EUROPASS življenjepis je priloga 1 tega javnega poziva);
* izjavo 1 in izjavo 2 (izključno z namenom in v zvezi s postopkom imenovanja; izjavi sta priloga tega javnega poziva);
* predstavitveno pismo:
  + - * interes, zaradi katerega se kandidat vključuje v postopek,
      * sposobnosti (organizacijske, komunikacijske, poslovodske sposobnosti za delo v svetu javnega zavoda).

5. Pri izbiri kandidatov se bodo poleg zgoraj navedenih pogojev upoštevala tudi naslednja merila:

* poznavanje področja delovanja javnih zavodov na področju kulture;
* delovne izkušnje s področja strokovnega dela javnega zavoda, financ ali prava;
* znanja s področja vodenja in upravljanja;
* delovne izkušnje;
* ugled v strokovni in širši javnosti;
* strokovna in družbena aktivnost.

Od kandidata se pričakuje tudi:

* splošna razgledanost in druga uporabna znanja;
* komunikacijske sposobnosti;
* sposobnost dela v skupini.

Kandidati pošljejo prijavo v zaprti ovojnici z oznako: **Ne odpiraj** »**Javni poziv za sodelovanje v svetu javnega zavoda »Pokrajinski arhiv Maribor«** na naslov: Ministrstvo za kulturo, Maistrova 10, 1000 Ljubljana, do vključno 10. 12. 2024.

Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom.

Kontaktni osebi za dodatna pojasnila:

Špela Spanžel, generalna direktorica Direktorata za kulturno dediščino, elektronski naslov: spela.spanzel@gov.si, telefon: 01 400 79 26 in

mag. Nina Zupančič Pušavec, vodja Sektorja za muzeje, arhive in knjižnice, elektronski naslov: nina.zupancic@gov.si, telefon: 01 400 79 77.

Kandidat bo obveščen le v primeru imenovanja. V postopku tega javnega poziva ni možnosti vlaganja pravnih sredstev.

dr. Asta Vrečko

ministrica